INVITASJON

TIL

ANBUDSKONKURRANSE

(ÅPEN KONKURRANSE)

Prosjekt 1107304 Ocean Space Centre

Rådgiver anskaffelser

Innhold

[1 Generelt om oppdraget 3](#_Toc83042342)

[1.1 Invitasjon og orientering 3](#_Toc83042343)

[1.2 Kunngjøring 3](#_Toc83042344)

[1.3 Særlige forhold 3](#_Toc83042345)

[1.3.1 Poster som ikke er prissatt og åpenbare feil 3](#_Toc83042346)

[1.3.2 Angivelse av enhetspriser 3](#_Toc83042347)

[1.4 Kontraktsbestemmelser 3](#_Toc83042348)

[1.5 Informasjonsmøte/Tilbudsbefaring 4](#_Toc83042349)

[1.6 Tilleggsopplysninger/Rettelser av konkurransegrunnlaget 4](#_Toc83042350)

[2 Orientering om prosjektet og oppdraget 4](#_Toc83042351)

[2.1 Generelt 4](#_Toc83042352)

[2.2 Oppdraget 5](#_Toc83042353)

[3 Alminnelige regler for gjennomføringen av konkurransen 5](#_Toc83042354)

[3.1 Lov om offentlige anskaffelser 5](#_Toc83042355)

[3.2 Prinsipper for anbudskonkurransen 5](#_Toc83042356)

[3.3 Offentlighet 6](#_Toc83042357)

[3.4 Bruk av rådgivere ved utarbeidelse av spesifikasjoner 6](#_Toc83042358)

[3.5 Nasjonale avvisningsgrunner 6](#_Toc83042359)

[3.6 Avlysning av konkurransen og totalforkastelse – avviste tilbud 6](#_Toc83042360)

[4 Statsbyggs evaluering av tilbudet 7](#_Toc83042361)

[4.1 Kvalifisering - Tildeling 7](#_Toc83042362)

[4.2 Kvalifikasjonskrav i denne konkurransen 7](#_Toc83042363)

[4.3 Attest for skatt og merverdiavgift 8](#_Toc83042364)

[4.4 Tildelingskriterier i denne konkurransen 8](#_Toc83042365)

[5 Avvik fra konkurransegrunnlaget 9](#_Toc83042366)

[5.1 Generelt om forbehold og avvik 9](#_Toc83042367)

[5.2 Alternative tilbud 9](#_Toc83042368)

[5.3 Tilbud på deler av oppdraget 9](#_Toc83042369)

[6 Krav til tilbudet 10](#_Toc83042370)

[6.1 Elektronisk tilbudsavgivelse 10](#_Toc83042371)

[6.2 Vedståelsesfrist 10](#_Toc83042372)

[6.3 Tilbudets språk 10](#_Toc83042373)

[6.4 Hva skal leveres – hvilken filstruktur skal benyttes? 10](#_Toc83042374)

[6.5 Innleveringssted og tilbudsfrist 11](#_Toc83042375)

[6.6 Om Mercellportalen 11](#_Toc83042376)

[7 Oppdragsgivers underskrift 11](#_Toc83042377)

[8 Vedlegg 12](#_Toc83042378)

# Generelt om oppdraget

## Invitasjon og orientering

Statsbygg ber om tilbud på følgende oppdrag:

Prosjekt 1107304 Ocean Space Centre - Konsulentbistand for rådgiver anskaffelser

Vi viser til punkt 2 for beskrivelse av oppdraget.

Statsbygg vil inngå kontrakt med en leverandør.

Konkurransegrunnlaget består av:

* Denne invitasjonen og tilbudsskjema
* Generelle kjøpsvilkår for tjenester
* Utkast til avtaledokument (vedlegg)
* Kontraktsvilkår – Ocean Space Center

Konkurransegrunnlaget er i sin helhet lagt ut elektronisk for nedlasting fra Mercellportalen. **Leverandører som ønsker å delta i konkurransen, oppfordres til å registrere sin interesse i Mercellportalen for å få varsler om tilleggsopplysninger, rettelser og endringer som Statsbygg publiserer.**

## Kunngjøring

Anskaffelsen er sendt til kunngjøring i Doffin-basen og TED-basen.

## Særlige forhold

### Poster som ikke er prissatt og åpenbare feil

Poster som ikke er priset i tilbudet vil anses innkalkulert i andre poster, med mindre annet er angitt i tilbudsbrevet.

Åpenbare feil i tilbudet som Statsbygg blir oppmerksom på, vil bli rettet dersom det er utvilsomt hvordan feilen skal rettes.

### Angivelse av enhetspriser

Dersom plikten til å oppgi enhetspriser misligholdes, vil tilbudet kunne bli avvist eller forlangt spesifisert innenfor rammen av totalsummen.

## Kontraktsbestemmelser

Avtaleforholdet reguleres av vedlagte kontraktsvilkår; Statsbyggs generelle og spesielle kontraktsbestemmelser for konsulentoppdrag (K-boka basert på NS 8402), jf. vedlegg.

Statsbygg har i sine kontraktsbestemmelser inntatt krav til gjengs lønns- og arbeidsvilkår for arbeidstakere som utfører arbeid iht. våre tjenestekontrakter og bygge- og anleggskontrakter, samt krav til dokumentasjon og sanksjoner i samsvar med forskrift av 08.02.08 nr 112 om lønns- og arbeidsvilkår i offentlige kontrakter.

Merk også at faktura og kreditnota skal sendes elektronisk til Statsbyggs fakturamottak i samsvar med standarden Elektronisk handelsformat (EHF), fastsatt av Fornyings-, administrasjons- og kirkedepartementet. Faktura og kreditnota skal formidles via aksesspunkt i meldingsformidlerinfrastrukturen som forvaltes av DIFI.

## Informasjonsmøte/Tilbudsbefaring

Det vil ikke bli avholdt informasjonsmøte/befaring for denne kontrakten.

## Tilleggsopplysninger/Rettelser av konkurransegrunnlaget

**Dersom tilbyderen finner at konkurransegrunnlaget ikke gir tilstrekkelig veiledning eller inneholder forhold som tilbyderen ikke kan akseptere, kan han via Mercellportalen, og kun her, stille spørsmål og be om tilleggsopplysninger*.* Tilbyderen oppfordres til å ta kontakt i god tid før tilbudsfristens utløp, slik at Statsbygg har muligheten til å vurdere om konkurransegrunnlaget skal endres, presiseres eller utdypes.**

Spørsmålene i anonymisert form og Statsbyggs svar og rettelser av konkurransegrunnlaget er *kun* tilgjengelige i Mercellportalen, og de som har registrert sin interesse for konkurransen, jf. pkt 1.1 ovenfor, vil få varsel per epost fra Mercellportalen.

# Orientering om prosjektet og oppdraget

## Generelt

Nærings- og fiskeridepartementet (NFD) har gitt Statsbygg i oppdrag å fortsette planleggingen av prosjektet Ocean Space Centre på Tyholt og på Trondheim biologiske stasjon på Heggdalen i Trondheim.

Det er i dag kun bevilget midler ut 2021. Finansiering i 2022 er betinget endelig beslutning om Statsbudsjett 2022.

Prosjektet består av spesialiserte laboratorier med særlig høyspesialisert brukerutstyr, kontorbygg og undervisningslokaler for SINTEF og NTNU. Laboratoriene består av våtlaboratorier som havbasseng, sjøgangsbasseng og strømningstank samt tørrlaboratorier som konstruksjons- og motorlaboratorier.

Våtlaboratoriene brukes for å teste faste og flytende konstruksjoner under forhold med bølger, strøm og vind. Tørrlaboratoriene er et sett av laboratorier for forskning på teknologi og konsepter for energi- og fremdriftssystemer om bord på skip og andre konstruksjoner som fartøyer og fremtidens havbasseng.

På Heggdalen planlegges det et nytt bygg for drift og vedlikehold av utstyr og aktiviteter i Fjordlab. Bygget skal inneholde verksted, testbasseng, kontorplass, møterom og kontrollrom. I tillegg skal det være et ute lager i tilknytning til bygget.

## Oppdraget

Målet for oppdraget er at rådgiver skal inngå i rollen som leder anskaffelser. Sammen med leder prosjektering bygg og prosjektering brukerutstyr skal det utarbeides konkurransegrunnlag for anskaffelser av entrepriser og brukerutstyr. Rådgiver anskaffelser vil være ansvarlig for totaliteten i konkurransegrunnlaget, utsendelse, evaluering og tildeling. Tilbudt ressurs kan etter avtale med Statsbygg i perioder støtte seg på andre konsulenter for å levere, men det er tilbudt kandidat som står ansvarlig for leveransen.

**Tilbudt ressurs må ha god erfaring med offentlige byggeprosjekter der brukerutstyr har vært en vesentlig del av prosjektet, erfaring med byggeprosjekter i alle faser og bistått med anskaffelser i milliardprosjekter innen bygg – og anleggsektoren.**

Ved bytte av personell skal dette godkjennes av Statsbygg, og skal ha tilsvarende eller bedre kompetanse enn tilbudt ressurs. Statsbygg forbeholder seg retten til å si opp avtalen ved eventuelt bytte av personell.

Ønsket oppstart for oppdraget er 10.11.2021. Statsbygg er åpen for glidende overgang til prosjektet.

Ressursen vil benyttes av Statsbygg i 100 prosent.

Ytelsen(e) skal utføres i perioden september 2021 – desember 2021. Det forutsetter videre finansiering fra januar 2022 fra Stortinget for videre engasjement. Oppstart for oppdraget vil være 1.11 2021.

Kontrakten inngås til utgangen av 2023 med mulighet for 1 år forlengelse om gangen eller til prosjektets ferdigstillelse. Statsbygg forbeholder seg retten til å si opp kontrakten med 3 – tre - måneders varsel.

# Alminnelige regler for gjennomføringen av konkurransen

## Lov om offentlige anskaffelser

Anskaffelsen er omfattet av lov om offentlige anskaffelser av 7. juni 2016 nr. 73 og forskrift om offentlige anskaffelser av 12. august 2016 nr 974 (anskaffelsesforskriften). For denne anskaffelsen gjelder ovennevnte, samt reglene i dette konkurransegrunnlaget.

Denne anskaffelsen følger prosedyren”åpen anbudskonkurranse”.

## Prinsipper for anbudskonkurransen

Konkurransen skal gjennomføres på en saklig og forsvarlig måte som gir lik behandling av tilbyderne. Tilbyderne har ikke rett til gjennom avtale, samordnet praksis eller på annen måte, å søke å påvirke konkurransens utfall.

Det er ikke adgang til å endre tilbudene, og det er heller ikke adgang til å forhandle.

## Offentlighet

Anskaffelsesprotokollens opplysninger om deltakere er offentlige. (Timepriser fremgår dog ikke av åpningsprotokoll.)

## Bruk av rådgivere ved utarbeidelse av spesifikasjoner

Statsbygg skal ikke søke eller motta råd som kan bli benyttet under utarbeidelsen av spesifikasjoner for denne aktuelle anskaffelse fra noen som kan ha økonomiske interesser i anskaffelsen når dette skjer på en måte som vil kunne utelukke konkurranse. En tilbyder som har blitt benyttet som rådgiver under utarbeidelsen av spesifikasjoner på en måte som vil kunne utelukke konkurranse som ovenfor nevnt, vil bli avvist.

## Nasjonale avvisningsgrunner

I henhold til ESPD del III: Avvisningsgrunner, seksjon D: «Andre avvisningsgrunner som er fastsatt i den nasjonale lovgivingen i oppdragsgiverens medlemsstat»:

Det norske anskaffelsesreglene går noe lenger enn hva som følger av avvisningsgrunnene angitt i EUs direktiv om offentlige anskaffelser og i standardskjemaet for ESPD. Det presiseres derfor at alle avvisningsgrunnene i FOA § 24-2, inkludert de rent nasjonale avvisningsgrunnene, gjelder i denne konkurransen.

Til orientering er følgende av avvisningsgrunnene i FOA § 24-2 rent nasjonale avvisningsgrunner:

1. FOA § 24-2 (2) – I denne bestemmelsen er det angitt at oppdragsgiveren skal avvise en leverandør når han er kjent med at leverandøren er rettskraftig dømt eller har vedtatt et forelegg for de straffbare forholdene som er angitt i bestemmelsen. Kravet til at oppdragsgiver skal avvise leverandører som har vedtatt forelegg for de angitte straffbare forholdene, er et særnorsk krav.

2. FOA § 24-2 (3) bokstav i – Avvisningsgrunnen i standardskjemaet for ESPD gjelder kun alvorlige feil i yrkesutøvelsen, mens den norske avvisningsgrunnen også omfatter andre alvorlige feil som kan medføre tvil om leverandørens yrkesmessige integritet.

## Avlysning av konkurransen og totalforkastelse – avviste tilbud

Statsbygg forbeholder seg retten til å avlyse konkurransen dersom det foreligger saklig grunn, for eksempel ved bortfall av planlagt finansiering for prosjektet eller manglende godkjenning fra politisk hold.

Statsbygg kan forkaste alle tilbudene dersom resultatet av konkurransen gir saklig grunn for det.

Avviste og forkastede tilbud vil ikke bli returnert.

# Statsbyggs evaluering av tilbudet

## Kvalifisering - Tildeling

For å kunne få sitt tilbud evaluert, må leverandøren i Mercellportalen, fylle inn et elektronisk egenerklæringsskjema for konkurransen (ESPD) om at han oppfyller samtlige av de kvalifikasjonskravene som er oppgitt nedenfor. I egenerklæringen må leverandørene også bekrefte at det ikke foreligger bestemte angitte avvisningsgrunner. Den eller de leverandørene som blir innstilt til kontraktsinngåelse må, før kontrakt inngås, dokumentere oppfyllelse av kvalifikasjonskravene i henhold til de opplyste dokumentasjonskrav.

Tilbudene vil bli evaluert i forhold til de oppførte tildelingskriteriene. Evaluering vil ta utgangspunkt i den innleverte dokumentasjon. Det er derfor viktig at tilbudene inneholder all etterspurt dokumentasjon. **Tilbydere som ikke vedlegger etterspurt dokumentasjon, vil kunne bli avvist.**

## Kvalifikasjonskrav i denne konkurransen

Følgende kvalifikasjonskrav vil bli lagt til grunn ved vurdering av tilbyderne. (Dokumentasjonen angitt nedenfor skal ikke leveres nå, kun ESPDen):

|  |  |  |
| --- | --- | --- |
| **Kvalifikasjonskriterium** | **Kvalifikasjonskrav** | **Dokumentasjon** |
| Organisatorisk og juridisk stilling | Det kreves at leverandøren har et lovlig etablert foretak | Firmaattest, for utenlandske firmaer kreves tilsvarende attest bestemt ved lovgivningen i det landet hvor foretaket er registrert |
| Økonomisk og finansiell kapasitet | Det kreves at tilbyder er kredittverdig og har tilstrekkelig finansiell gjennomføringsevne | Statsbygg vil gjennomføre en kredittvurdering av tilbyder.  Tilbyder kan i tillegg bli bedt om å sende inn revisorbekreftede årsregnskaper. |
| Leverandørens tekniske og faglige kvalifikasjoner | Det kreves at leverandøren har relevant erfaring fra tidligere oppdrag med overføringsverdi til denne kontrakten | Foretakets inntil 5 viktigste leveranser/kontrakter som er sammenlignbare med Statsbyggs behov de siste 5 år, herunder opplysninger om:   Navn på kunden inkl. telefonnummer på kontaktperson   Tidspunkt og varighet   Verdi i timer/kroner   Omfang – hovedinnhold i ytelsen.  Statsbygg forbeholder seg retten til å kontakte referanser. |

Statsbygg krever at når en leverandør støtter seg på kapasiteten til andre virksomheter for å oppfylle kravene til økonomisk og finansiell kapasitet, er de solidarisk ansvarlig for utførelsen av kontrakten. Tilbydere som vil støtte seg på andre foretaks økonomiske og finansielle kapasitet for å bli kvalifisert, må godtgjøre at de reelt disponerer over de aktuelle ressurser ved en solidaransvarserklæring, jf. anskaffelsesforskriften § 16-10.

Tilbydere som vil støtte seg på andre foretaks tekniske eller faglige kapasitet eller kompetanse for å blir kvalifisert, må godtgjøre at de reelt disponerer over de aktuelle ressurser ved f eks en forside på signert avtale mellom partene eller egenerklæring fra underleverandør om at samarbeid er inngått, jf. anskaffelsesforskriften § 16-10.

Foretak som tilbyder støtter seg på, må levere egen ESPD, jf ovenfor.

## Attest for skatt og merverdiavgift

Norske leverandører som får kontrakten, skal levere felles attest for skatt (skatt, forskuddstrekk, påleggstrekk, arbeidsgiveravgift) og merverdiavgift (Skatteattest).

Skatteattest bestilles i Altinn. Attesten skal ikke være eldre enn 6 måneder regnet fra tilbudsfristen.

## Tildelingskriterier i denne konkurransen

|  |  |  |
| --- | --- | --- |
| Vekt | Tildelingskriterium | Dokumentasjon |
| 30 % | Pris | Tilbudsskjema i utfylt og signert stand |
| 70 % | Kompetanse og erfaring for tilbudt kandidat  Følgende vil bli tillagt vekt:  - Høyere utdanning på masternivå, fortrinnsvis innenfor byggfag, tekniske fag, økonomi og ledelse eller arkitektur.  - Deltaker i minst to milliardprosjekt.  - Meget god kjennskap til offentlige anskaffelser  - Erfaring fra bygge – og anleggsektoren der brukerutstyr har vært vesentlig del av prosjektet  - Kompetanse i prosjektstyring; plan, kostnads- og usikkerhetsstyring.  - Erfaring med prosjekter hos store, offentlige byggherrer.  - Erfaring med anskaffelsesverktøy | CV og referanser for tilbudt kandidat.  CV skal være maksimalt 2 A4 sider. CV skal inneholde opplysninger om utdanning, kurs, arbeidserfaring og redegjørelse for personens kompetanse knyttet til dette oppdrag.  Referanseprosjekter  Det skal leveres beskrivelse på inntil 1 A4-side per referanseprosjekt av 2 referanseprosjekter de siste 8 årene med overføringsverdi, med opplysninger om blant annet:  • Prosjektets navn  • Oppdragsgiver med kontaktinformasjon  • Oppstart og varighet på oppdraget med oppdragets kontraktsverdi eks mva  • Tilbudt ressurs sin rolle og leveranser i prosjektet  *Statsbygg vil vurdere å gjennomføre intervju med relevante kandidater* |

# Avvik fra konkurransegrunnlaget

## Generelt om forbehold og avvik

**Statsbygg oppfordrer til å gi tilbud uten forbehold eller avvik. Istedenfor å gi tilbud med forbehold og avvik bør leverandørene stille spørsmål til Statsbygg, jf. pkt 1.6 ovenfor. Det understrekes at tilbyder har risikoen for uklarheter i eget tilbud og at uklarheter, forbehold og avvik kan medføre avvisning. Før tilbyder eventuelt avgir tilbud med forbehold eller avvik, bør de rettslige konsekvenser av dette derfor vurderes.**

Dersom forbehold eller avvik tas, skal forbehold/avvik klart fremgå av tilbudsbrevet. Forbehold/avvik skal være presise og entydige, slik at Statsbygg kan vurdere disse uten kontakt med tilbyder. Forbehold/avvik som ikke kan prises av Statsbygg, vil etter all sannsynlighet medføre avvisning av tilbudet.

Det er ikke adgang til å ta forbehold mot grunnleggende elementer i konkurransegrunnlaget. Tilbud som inneholder forbehold av denne art, vil bli avvist.

Henvisning til standardiserte leveringsvilkår eller lignende vil bli betraktet som forbehold i den grad de avviker fra foreliggende konkurranseregler og kontraktsbestemmelser. Slike forbehold vil etter all sannsynlighet medføre at tilbudet avvises.

Forbehold om regulering av kontraktssum på annen måte enn angitt for den aktuelle kontrakt i Statsbyggs generelle og spesielle kontraktsbestemmelser for konsulentoppdrag (K-boka), jf. vedlegg, herunder valutaforbehold, vil medføre avvisning.

Forbehold om forskudd vil medføre avvisning.

## Alternative tilbud

Det er ikke adgang til å gi alternative tilbud.Tilbud på annen løsning enn de spesifiserte eller som på annen måte ikke er i overensstemmelse med konkurransegrunnlaget, vil anses som et tilbud med forbehold eller avvik, jf. pkt 5.1 ovenfor.

## Tilbud på deler av oppdraget

Det er ikke adgang til å gi tilbud på deler av oppdraget.

# Krav til tilbudet

## Elektronisk tilbudsavgivelse

Tilbudet skal i sin helhet leveres elektronisk via Mercellportalen; www.mercell.com. Det samme gjelder for endring av tilbudene.

**Tilbud levert på annen måte, vil bli avvist.**

Følgende filformater aksepteres. Filene skal være fri for virus og ikke kryptert:

* Tekstdokument: PDF/A, XML, TIFF eller Word
* Tabeller: Excel
* Bildefiler: JPEG eller TIFF
* Kart: TIFF
* Video: MPEG 2
* Lyd: MP3, PCM eller PCM-basert Wave

**Infiserte og krypterte filer, samt filer i et annet format enn ovenfor angitt, vil bli avvist i Mercellportalen/Statsbyggs datasystem, og tilbudet evaluert som om slike filer ikke var levert.**

## Vedståelsesfrist

Tilbudet er bindende i 3 måneder, regnet f.o.m. tilbudsfristens utløp.

## Tilbudets språk

Tilbudet og alle tilhørende dokumenter skal avgis på norsk.

## Hva skal leveres – hvilken filstruktur skal benyttes?

**1-1 Tilbudsbrev**, med angivelse av tilbudt timepris, tilbudt kandidat, tilgjengelighet og eventuelle avvik/forbehold fra konkurransegrunnlaget. Tilbudsbrevet skal være undertegnet.

**2-1 Tilbudsskjema** i utfylt og signert stand (vedlegg)

3 Den etterspurte dokumentasjonen i tabellen for tildelingskriterier, jf pkt 4.4

**3-1 CV og referanseprosjekter – Tilbudt kandidat \_NAVN**

**4-1 Innholdsfortegnelse**

I tillegg til ovennevnte dokumenter, skal ESPD fylles inn i Mercellportalen.

For å lette arkivering og gjenfinning av dokumentasjon, bes tilbyderne om å følge ovennevnte nummerering ved disponering av sitt tilbud og navngi filene som vist ovenfor i fet skrift, med nummeret først, uten bruk av undermapper.

**Tilbud som ikke inneholder alle opplysninger og dokumenter som er etterspurt, eller som ikke oppfyller kravene til utforming av tilbudet som Statsbygg har fastsatt, vil kunne bli avvist**.

## Innleveringssted og tilbudsfrist

Tilbudet skal leveres elektronisk via Mercellportalen; www.mercell.com.

Fristen for innlevering av tilbud er 25.10.2021, kl. 1000

**For sent innkomne tilbud vil bli avvist.**

(Merk at systemet heller ikke tillater å levere tilbud elektronisk via Mercellportalen etter tilbudsfristens utløp.)

## Om Mercellportalen

For å kunne levere tilbud via Mercellportalen, må man ha en bruker, og logge inn med denne.

Det anbefales at tilbudet leveres i god tid, minimum 1 time, før fristens utløp. Leverte tilbud kan endres helt frem til tilbudsfristens utløp. Det sist leverte tilbudet regnes som det endelige tilbudet.

Tilbudet krever elektronisk signatur ved levering. Elektronisk signatur kan skaffes fra ulike leverandører, f. eks www.commfides.com, www.buypass.no eller www.bankid.no.

**NB! Vi gjør oppmerksom på at det kan ta noen dager å få levert elektronisk signatur, slik at denne prosessen bør settes i gang så snart som mulig.**

Statsbygg anbefaler at man tester ut signeringen med sertifikatet man har tilgjengelig snarest mulig (i god tid før tilbudsfristen). Testfunksjonaliteten ligger i påmeldings- /tilbudsinnleveringsstegene.

Ved spørsmål om funksjonalitet i verktøyet eller hvis du har problemer med å få inngitt tilbud, ta kontakt med Mercell Support på tlf: 21 01 88 60 eller på e-post: [support@mercell.com](mailto:support@mercell.com) i god tid før tilbudsfristens utløp.

# Oppdragsgivers underskrift

|  |  |  |  |  |
| --- | --- | --- | --- | --- |
| Sted: | Oslo | | Dato: | 20.09.2021 |
|  | | | | |
| For Statsbygg: | | Linda Sunde Eriksen | | |
|  | | avdelingsdirektør | | |
|  | | | | |
| *Dette dokumentet er elektronisk godkjent.* | | | | |

# Vedlegg

Utkast til avtaledokument

Statsbyggs generelle og spesielle kontraktsbestemmelser for konsulentoppdrag (K-boka basert på NS 8402)

Tilbudsskjema